stanford-oval/wikipedia huggingface dataset:
סדריק ג'רוואה

| --- | --- |
אין תמונה חופשית
 לידה:  7 ביוני 1979 (בן 45) מרסיי, צרפת
 שם לידה:  סדריק ג'רוואה
 שם במה:  Cedric Gervais 
 מוקד פעילות:  צרפת 
 תקופת הפעילות:  מ-1998 
 עיסוק:  תקליטן, מפיק מוזיקלי
 סוגה:  אלקטרו-האוס, פרוגרסיב האוס
 שפה מועדפת:  צרפתית 
 חברת תקליטים:  Delecta Records
 שיתופי פעולה בולטים:  ויז קאליפה, לנה דל ריי, Borgore, הווארד ג'ונס, CID
 cedricgervais.com
 פרופיל ב-IMDb
 
סדריק ג'רוואה (בצרפתית: Cédric Gervais; נולד ב-7 ביוני 1979 במרסיי, צרפת) הוא תקליטן זוכה פרס גראמי ומפיק מוזיקלי צרפתי העוסק בעיקר בסגנון המוזיקלי האוס פרוגרסיבי ואלקטרו האוס. ג'רוואה כיום מתגורר במיאמי שבפלורידה.
קריירה

הסינגל הראשון של ג'רוואה, "Burning", פורסם על ידי חברת ההקלטות שבה הוא היה חתום בעבר, Ultra Records. ב-2006, ג'רוואה הוציא לאור את אלבום הבכורה שלו, "The Experiment", גם תחת Ultra Records. הסינגל שלו, "Mauri’s Dream", שפורסם ב-2009, זכה 3 פעמים בסינגל השבוע בתוכניתו השבועית של פיט טונג ברדיו BBC 1. ב-2011, ג'רוואה פרסם את אלבומו השני, "Miamication".
ג'רוואה החזיק בשתי חברות הקלטות, ב-Sleaze וב-Sleaze Industries.
באפריל 2012, סדריק פרסם את הסינגל "Molly", שלווה בוידאו קליפ חושפני למדי. סינגל זה דורג במקום ה-26 במצעד הסינגלים הבריטי והסרטון של הסינגל נצפה בכלמעלה מ-6 מיליון צפיות.
לאחרונה, הפיק ג'רוואה מספר רמיקסים מצליחים לשירים כמו "Summertime Sadness" של לנה דל ריי, "Yeah Yeah" של ווילי מון, "Wide Awake" של קייטי פרי ואת "Decisions" של Borgore. הרמיקס לשיר "Summertime Sadness" הגיע למקומות מובילים במספר מצעדי שירים, ביניהם מקום רביעי במצעד הסינגלים הבריטי, מקום 3 במצעד הסינגלים של ARIA ובמקום השישי ב-Billboard Hot 100‏.
ב-27 בינואר 2013, זכה ג'רוואה בפרס גראמי לרמיקס הלא-קלאסי הטוב ביותר לשנת 2013 בזכות רמיקס שלו לשיר של לנה דל ריי, "Summertime Sadness".
בסוף 2013, החל ג'רוואה לשדר תוכנית רדיו שבועית הנקראת Miamication# ברדיו SiriusXM. בתחילת 2015 ג'רוואה החל לשדר תוכנית נוספת "My House".
בתחילת מרץ 2016, הקים ג'רוואה את חברת ההקלטות שלו Delecta Records, חברת-בת של Armada Records.
דיסקוגרפיה > אלבומי סטודיו

2006 - Experiment
2011 - Miamication
דיסקוגרפיה > מיני אלבומים (EP)

2005 - The Experiment EP
דיסקוגרפיה > אלבומי מיקס

2003 - The House Sessions
2007 - Yoshitoshi Miami
2008 - Yoshitoshi Space Miami Terrace
דיסקוגרפיה > סינגלים

2007 - "Spirit In My Life"
2009 - "Mauri's Dream"
2009 - "Disclaimer"
2010 - "Leave Me Alone" (עם מריה מאטו)
2011 - "Where Ever U Are" (עם ג'סיקה סוטה)
2011 - "Love Is The Answer"
2012 - "Molly" (עם Tyga, וויז קאליפה ומולי מול)
2012 - "Molly"
2014 - "Through The Night" (בשיתוף עם Coco)
2014 - "Missing You" (בשיתוף Rooty)
2014 - "Love Again"
2015 - "Este Amor" (בשיתוף Juanes)
2015 - "Say My Name" (עם ODESZA ובשיתוף זיירה)
2016 - "With You" (בשיתוף ג'ק ווילבי)
דיסקוגרפיה > שירים נוספים

2001 - "Burning"
2002 - "Talking About The Revolution" (עם מאוריציו רוג'יירו ו-440 סנטרל)
2003 - "Let's Keep It Real" (עם כריסטי פרייס)
2004 - "Chemical Reaction" (עם DJ פדרו ופרנץ' סליז)
2007 - "Spirit In My Life"
2009 - "No Offense"
2012 - "Cedanie"
2013 - "Flip"
2013 - "Snowmass"
2013 - "Put Em High"
2013 - "Deception" (עם Borgore)
2013 - "Things Can Only Get Better" (עם הווארד ג'ונס)
2013 - "Never Come Close" (עם CID)
2014 - "The Look"
2014 - "Hashtag#"
2015 - "Revive"
2015 - "De Ja Vu"
דיסקוגרפיה > רמיקסים

2011 - "BT - "Le Nocturne De Lumiere
2012 - "Katy Perry - "Wide Awake
2012 - "Borgore - "Decisions
2012 - "Willy Moon - "Yeah Yeah
2013 - "Lana Del Rey - "Summertime Sadness
2013 - "Mish Mash - "Speechless ‏(עם Borgore ו-A. Becks)
2013 - "Florence + the Machine - "You Got The Love
2013 - "Lana Del Rey - "Young & Beautiful
2014 - "Miley Cyrus - "Adore You
2015 - "Odesza feat. Zyrs - "Say My Name
2016 - "Sigala feat. John Newman & Nile Rodgers - "Give Me Your Love
2016 - "Clean Bandit feat. Louisa Johnson - "Tears
2017 - "Sigrid - "Don't Kill My Vibe
2017 - "J Balvin & Willy William - "Mi Gente
הערות שוליים

↑  "Cedric Gervais Discography"
↑  "Cedric Gervais"
↑  "Sleaze Industries"
↑  "Sleaze"
↑  "Cedric Gervais – Who Wants Molly"
↑  "Cedric Gervais - Molly"
↑  "Cedric Gervais on hitting the Billboard Top 10 and his latest Lana Del Rey collab"
| --- | --- |
בקרת זהויות :  ISNI: 0000 0003 7274 8782  MusicBrainz: c9073012-4547-4a72-8963-738d9f8503cc  NKC: xx0166307  VIAF: 56919294   WorldCat (עם VIAF): 56919294
עדי רבן

אין תמונה חופשית
אתי (עדי) רבן שימשה קריינית חדשות בקול ישראל.
ביוגרפיה

רבן החלה לקריין חדשות בשנת 1970 והגישה מהדורות חדשות בקול ישראל במשך 35 שנה. בשנת 1976 הייתה מהמגישות הראשונות של רשת ג'.
בשנת 2005 פרשה מקול ישראל במסגרת תוכנית הפרישה המיוחדת שהנהיג משרד האוצר לעובדי רשות השידור בהם חיים זיסוביץ, ליאורה גושן וכרמית גיא.
אחת ממהדורות החדשות הזכורות בקריירה שלה היא הכרזתה על הצלחת מבצע יונתן בשנת 1976.
קולה זוהה עם הגשת החדשות, והיא זכתה לאהדת המאזינים.
קובץ קול זה הוא הקראה של הערך כפי שהופיע בתאריך 2017-02-04, שינויים בטקסט שבוצעו לאחר מכן אינם מופיעים בהקלטה. (עזרה)
הערות שוליים

↑  יוסי ביילין, נתפסנו ברשת, דבר, 29 ביוני 1976
↑  אורית בר גיל, ‏החדשות מפי עדי רבן: תובעת מרשות השידור 73 אלף ש', באתר גלובס, 25 באוגוסט 2005
↑  עתי"ם, הקרייניות ליאורה גושן ועדי רבן עזבו את קול ישראל, באתר הארץ, 22 בפברואר 2005
↑  שמה שימש כהדגמה במאמר היתולי על מהדורת חדשות לאחר השתלטות הערבים על המדינה (ערוץ שבע), ועל שמה נקראו ילדות בשם זה (אתר להקת 'היהודים')
ערך זה הוא קצרמרבנושא תקשורת ובנושא ישראלים. אתם מוזמנים לתרום לוויקיפדיה ו.
עלי עות'מאן (בלם)

עלי חוסיין עות'מאן (בערבית: علي عثمان: נולד ב-8 באוגוסט 1952) הוא כדורגלן עבר ערבי-ישראלי ששיחק בעמדת הבלם ומזוהה בעיקר עם הפועל ירושלים בה שימש גם כקפטן.
קריירת מועדונים

עות'מאן נולד וגדל בחלק הישראלי של בית צפאפא, כפר ערבי בדרום ירושלים שחולק בין ישראל לירדן, ובמלחמת ששת הימים נכבש בידי ישראל.
כשהיה ילד המתנ"ס ספורט בבית צפפה הוזמן להשתתף באליפות ירושלים במגרש קטמון. מרדכי כהן, שאימן נערים בהפועל ירושלים, צפה בעות'מאן והזמין אותו להתאמן בקבוצת הנוער של הפועל ירושלים, אליה עלה בגיל 14.
בעונת 1970/1971 השתייך עות'מאן לסגל הבוגרים כאשר מאמן הפועל ירושלים באותה תקופה, משה (מוסי) ליטבק העלה אותו לבוגרים, ואת הופעת הבכורה שלו במדי הבוגרים עשה לאחר מכן תחת אברהם מנצ'ל, נגד קבוצת שמשון תל אביב ב-1970. בסך הכל שיחק עות'מאן בקבוצת הבוגרים כ-15 שנים. ב-1974 זכה בתואר כדורגלן העונה בישראל. עות'מאן היה לשחקן הערבי הראשון ששיחק בליגה הבכירה בכדורגל ("הליגה הלאומית" בזמנו) בישראל.
בשנת 1978 מונה לקפטן הפועל ירושלים, לאחר בחירות פנימיות בין השחקנים. בסיום עונת 1978/1979 ירדה הקבוצה מהליגה הלאומית (אז הליגה הבכירה) אל הליגה הארצית, והחל משא ומתן על מכירתו לקבוצת בית"ר ירושלים. ברגע האחרון בוטלה העסקה עות'מאן נשאר בהפועל ועזר לה לעלות חזרה ללאומית.
בעונת 1982/1983 עבר עות'מאן לשחק במכבי שפרעם בליגה הארצית עד לחודש נובמבר ולאחר מכן חזר להפועל ירושלים.
באוקטובר 1984, חתם על חוזה לשנה במועדון בית"ר רמלה מהליגה הארצית. זו הייתה הפעם הראשונה בתולדות אגודת הספורט של (מרכז) בית"ר, ששחקן ערבי חתם בקבוצה המסונפת אליה.
בעונת 1985/1986 הושאל עות'מאן להפועל בית שמש בליגה הארצית, וירד איתה בסיום העונה לליגה א'. בתחילת עונת 1986/1987 חתם בהפועל טייבה, אך בית"ר רמלה שהחזיקה בכרטיס השחקן שלו, לא שחררה אותו והוא חזר לשחק בקבוצה, איתה ירד לליגה א' והעפיל איתה בחזרה לליגה הארצית.
קריירה בינלאומית

עות'מאן היה גם לשחקן הערבי הראשון שהוזמן ושיחק בנבחרת ישראל, כאשר הוזמן על ידי המאמן דוד שווייצר להשתתף במשחק ידידות נגד קבוצת סטוק סיטי האנגלית במאי 1975, ומיד אחר כך הצטרף גם למסע של משחקי ידידות בארצות הברית.
חיים אישיים

לאחר פרישתו ממשחק בגיל 37 וחצי, השתלב בעיריית ירושלים כרכז ספורט כדורגל, ולאחר פרישתו מתנדב עות'מאן בבית ספר לכדורגל בבית צפאפא.
תארים כשחקן

גביע המדינה 1972/1973 עם הפועל ירושלים
הערות שוליים

↑  אבינעם פורת, 11 האגדות של הפועל ירושלים, באתר ynet, 30 ביוני 2017
1 2 3 4   אריה ליבנת, הוא היה השחקן הערבי הראשון בליגה הבכירה ובנבחרת. וכמעט גם בבית"ר ירושלים, באתר הארץ, 28 במאי 2022
↑  ברוך דגון, כדורגלני הפועל ירושלים מקווים לזכות השנה באליפות הליגה, דבר, 8 בספטמבר 1970
↑  מדליה לכדורגלן העונה של מעריב, מעריב, 20 באוגוסט 1974
↑  יהודה גורן, "סטור": לא באנו לנצח, מעריב, 7 במאי 1975
↑  נקבעו 18 הכדורגלנים למסע 8 המשחקים בארה"ב, דבר, 11 במאי 1975
↑  רוני דיאון, מרילי עלול להיעדר, מעריב, 1 בדצמבר 1982
↑  אבי חזקיה, עותמן לבית״ר רמלה, חדשות, 30 באוקטובר 1984
↑  אבי ענבל, בבית־שמש אמרו שהצדק ניצח, חדשות, 9 בפברואר 1986
↑  מיכה צירקין, מרמורק חיכתה למשחק קל, חדשות, 27 באפריל 1986
↑  יוסף גליון, איפה ישחק עותמן?, חדשות, 5 בספטמבר 1986
↑  רחמים יפת, בית"ר רמלה: בזכות העורף המוצק, מעריב, 26 במאי 1988
↑  יהודה גורן, "סטור": לא באנו לנצח, מעריב, 7 במאי 1975
↑  יהודה גורן, "סטור": לא באנו לנצח, מעריב, 7 במאי 1975
↑  נקבעו 18 הכדורגלנים למסע 8 המשחקים בארה"ב, דבר, 11 במאי 1975
סימור ברנשטיין

| --- | --- |

 לידה:  24 באפריל 1927 (בן 97) ניוארק, ארצות הברית 
 מוקד פעילות:  ארצות הברית 
 תקופת הפעילות:  מ-1942 
 מקום לימודים:  Weequahic High School 
 שפה מועדפת:  אנגלית 
 כלי נגינה:  פסנתר 
 פרופיל ב-IMDb
 
סימור ברנשטיין (באנגלית: Seymour Bernstein, נולד ב-24 באפריל 1927) הוא פסנתרן, מלחין ומורה יהודי-אמריקאי. נושא סרט התעודה 
Seymour: An Introduction בבימויו של השחקן איתן הוק. הוק מתאר את ברנשטיין כדמות של מדריך ומורה.
חייו

ברנשטיין נולד בניוארק, ניו ג'רזי. הוא החל ללמד פסנתר בגיל חמש-עשרה, כשמורתו באותו הזמן, קלרה האסרל, מסרה לידיו את הפיקוח על אימון כמה מן המוכשרים שבתלמידיה הצעירים. עד מהרה הייתה לו כיתת תלמידים משלו. הוא זכה לתהילה כפסנתרן כשזכה בפרס גריפית לאמן בגיל שבע-עשרה. בתקופת מלחמת קוריאה, ניגן בקונצרטים בקווי החזית ולפני מפקדי צבא. קריירת הקונצרטים שלו לקחה אותו לאירופה, אסיה וחלקים רבים מאמריקה הצפונית, המרכזית והדרומית.
סימור ברנשטיין חיבר את "במו שתי ידיך" ו-"20 שיעורים בכוריאוגרפיה של המקלדת", שיצאו לאור בגרמנית, יפנית, קוריאנית ורוסית.
ברנשטיין למד אצל אלכסנדר בריילובסקי, קליפורד קרזון, יאן גורברטי, נדיה בולאנז'ה וג'ורג'ה אנסקו. ב-1969 הופיע לראשונה עם התזמורת הסימפונית של שיקגו, בנגינת ביצוע הבכורה העולמי של הקונצ'רטו השני של הייטור וילה-לובוס. הוא שם לו לחוק להגיש כיתות אמן ורסיטלים משולבים בהרצאות בכל מקום שהגיע אליו במסעות הקונצרטים שלו. הוא נהג למלא את מזוודותיו בפרטיטורות לחלוקה למורים ותלמידים, ככל שאיפשרו לו כספי המלגות והמענקים שקיבל. בשנת 1977 הפסיק להופיע, כדי להתמקד בהוראה, הלחנה ושאר עיסוקים יצירתיים; הוא לא גילה לאיש, שרסיטל הפרידה שלו יהיה האחרון שינגן.
סימור ברנשטיין מלחין מוזיקה ברמות שונות, החל בחומר הוראה לתלמידים בכל הרמות וכלה ביצירות קונצרטנטיות מתוחכמות. הוא מנגן כאמן אורח עם הרכבים קאמריים ויושב בחברי שופטים בתחרויות בינלאומיות. הוא מנהל אולפן פרטי בניו יורק וכמו כן מכהן כפרופסור חבר למוזיקה ולחינוך מוזיקלי באוניברסיטת ניו יורק. ב-18 בדצמבר 2004 הוענק לו תואר דוקטור לשם כבוד מאוניברסיטת שננדואה. ב-2015 יצר השחקן ומפיק הקולנוע אית'ן הוק סרט תיעודי של ברנשטיין, בשם: "סימור: נא להכיר".
פרסים ואותות הוקרה

פרס ראשון ופרס ז'אק דוראן בפונטנבלו
פרס הפדרציה הלאומית של מועדוני מוזיקה לקידום המוזיקה האמריקאית מחוץ לארצות הברית
מלגת קרן ביב
שני מענקי מרתה ביירד רוקפלר
ארבעה מענקים ממשרד החוץ האמריקאי
לקריאה נוספת

[=https://archive.org/details/withyourowntwoha00seym סימור ברנשטיין, "במו ידיך: גילוי עצמי באמצעות מוזיקה", הוצאת ג. שירמר] ISBN=978-0793557127
סימור ברנשטיין, Twenty Lessons In Keyboard Choreography  ("עשרים שיעורים בכוריאוגרפיה של המקלדת"), 1991, הוצאת סימור ברנשטיין מיוזיק, ISBN=978-0793503728
סימור ברנשטיין, Monsters and Angels: Surviving a Career in Music ("מפלצות ומלאכים: לשרוד קריירה במוזיקה"), 2004, הוצאת מאנדוקה מיוזיק, ISBN=978-0634078378
סימור ברנשטיין, Chopin - Interpreting His Notational Symbols ("שופן - פרשנות סמלי התיווי שלו"), 2005, הוצאת האל ליאונרד קורפוריישן, ISBN=978-0634098512
הערות שוליים

↑  איתן הוק על הדרכה, זהות אמנותית ובימוי ,סימור: נא להכיר' The Takeaway10 במרץ 2015
↑  אנסטסיה ציולקאס, קדנצה מדומה, "תנו לאיתן הוק להציג לפניכם פסנתרן מעולה שנשכח" 11 במרץ 2015
↑  קרוליין לניאדו, אוניברסיטת ניו יורק, "סימור ברנשטיין הוא נושא סרט התעודה של איתן הוק" 25 באפריל 2017
↑  ריצ'רד ברודי, הניו יורקר, "דיוקן האמן כאיש זקן" 14 במרץ 2015
| --- | --- |
בקרת זהויות :  NLI: 987007312940905171  PLWABN: 9810552546905606  GND: 136489060  ICCU: SBNV058803  ISNI: 0000 0003 7455 2871  LCCN: n81082509  MusicBrainz: eb02c9d8-c7e1-44ad-aaeb-78d3be6bdca7  NKC: xx0266049  NLK: KAC199638686  NTA: 07042294X  SUDOC: 032670664  Trove: 1034957  VIAF: 12573392   WorldCat (עם VIAF): 12573392
עבד אל-אבקאר

עָבֶּד אֵל-כַּבִּיר אָבְּקַאר (בערבית: عبد الكبير أبقار; נולד ב-10 במרץ 1999), הידוע יותר בשם המקוצר עבד אל-אבקאר, הוא כדורגלן מרוקאי המשחק בעמדת הבלם בדפורטיבו אלאבס מהלה ליגה ובנבחרת מרוקו.
קריירה

אל-אבקאר החל לשחק כדורגל בקבוצות הנוער של מאלגה, וערך את הופעת הבכורה שלו בקבוצת המילואים של מאלגה ב-12 בנובמבר 2017. ב-11 בספטמבר 2018, ערך את הופעת הבכורה שלו בקבוצה הראשית של המועדון בגביע המלך הספרדי.
ב-22 ביולי 2020 עבר לדפורטיבו אלאבס. הוא ערך את הופעת הבכורה שלו בקבוצת המילואים של אלאבס ב-24 באוקטובר. ב-30 בנובמבר 2021, ערך את הופעת הבכורה שלו בקבוצה הראשית של אלאבס בגביע המלך הספרדי, ובעונת המשחקים שלאחר מכן הצטרף באופן קבוע לסגל הקבוצה הראשית.
קריירה בינלאומית

ב-22 במרץ 2024 ערך את הופעת הבכורה שלו בנבחרת מרוקו במשחק ידידות נגד אנגולה.
הערות שוליים

↑  Málaga vs. Almería - 11 septiembre 2018 - Soccerway, es.soccerway.com
| נבחרת מרוקו – גביע אפריקה לאומות 2023 |
| --- | --- | --- |
|  1 בונו •  2 חכימי •  3 מזראווי •  4 אמראבט •  5 אגרד •  6 סאיס •  7 זיאש •  8 אונאחי •  9 טיסודאלי •  10 חארית •   11 סייבארי •  12 מוחמדי • 13 עבד אל-חמיד •  14 אל-עזוזי • 15 אמלאח • 16 א-זלזולי • 17 בופאל • 18 אבקאר • 19 א-נסירי • 20 אל-כעבי • 21 עדלי • 22 בנעביד • 23 אל-ח'נוס • 24 ריצ'רדסון • 25 עטיית אללה • 26 ריאד • 27 א-שיבי • מאמן: רגראגי |  1 בונו •  2 חכימי •  3 מזראווי •  4 אמראבט •  5 אגרד •  6 סאיס •  7 זיאש •  8 אונאחי •  9 טיסודאלי •  10 חארית •   11 סייבארי •  12 מוחמדי • 13 עבד אל-חמיד •  14 אל-עזוזי • 15 אמלאח • 16 א-זלזולי • 17 בופאל • 18 אבקאר • 19 א-נסירי • 20 אל-כעבי • 21 עדלי • 22 בנעביד • 23 אל-ח'נוס • 24 ריצ'רדסון • 25 עטיית אללה • 26 ריאד • 27 א-שיבי • מאמן: רגראגי | מרוקו |
ערך זה הוא קצרמרבנושא כדורגלנים ובנושא מרוקו. אתם מוזמנים לתרום לוויקיפדיה ו.
עקרבון נגבי

| עקרבון נגבי |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישניים
סדרה:: עקרבאים
תת־סדרה:: Neoscorpionina
משפחה:: עקצניים
סוג:: עקרבון
מין:: עקרבון מדברי
תת־מין:: עקרבון נגבי
שם מדעי
 Orthochirus scrobiculosus negbensis ‏אהרן שולוב ופנחס אמתי, 1960

עַקרַבּוֹן נגבי (שם מדעי: Orthochirus scrobiculosus negbensis) הוא תת-מין של עקרבון מדברי והוא מהקטנים בעקרבי ארץ ישראל. תת-מין זה הוגדר לראשונה על ידי אהרן שולוב ופנחס אמתי ב-1960, והוא הנציג היחיד בארץ ישראל של המין עקרבון מדברי (Orthochirus scrobiculosus). תפוצתו של העקרבון הנגבי היא מיריחו דרומה דרך בקעת ים המלח והערבה, במדבר יהודה, בנגב, בסיני ועד צפון אפריקה. בישראל עובר ככל הנראה גבול תפוצתו הצפוני.
מאפיינים

אורך הבוגר מגיע עד 35 מ"מ, צבע הגוף אפור - שחור. רוחב בסיסה של האצבע הנחה (Tarsus) קטן ממחצית אורכה. זהו המין היחיד בישראל שבמנוחה זנבו פרוש לאורך ציר הגוף ואינו מעוקל. הזנב עבה ביחס לגוף. על הפרקים הרביעי והחמישי של הזנב שקעים קטנים רדודים שמקנים לו מראה מבריק. שלפוחית הארס קטנה ובמנוחה היא חבויה בשקע שבפרק הזנב החמישי. צבעם של זוג המסרקיות (Petcen), אצבעות-הצבתות ומשנה-פיסות הרגליים, צהוב בהיר. לזכרים עד 22 עלעלים בכל מסרקית, ולנקבות עד 18.
תחת אבנים קטנות ובינוניות, ניתן למצוא כמה פרטים יושבים זה לצד זה (כנראה שבמין זה בניגוד לעקרבים אחרים אין קניבליזם). הוא אינו מרבה לצאת מתחת לאבנים, ניזון מפרוקי-רגליים קטנים. ההשרצה מתרחשת ביולי-ספטמבר, עם 8-4 ולדות בצבע לבנבן עד סגול בהיר.
הארס חזק אך כמותו קטנה. עקיצתו מכאיבה מאוד אך אינה מסוכנת לאדם בוגר בריא. ארסו של העקרבון המדברי מכיל OSK1, מעכב של החלבון KCNA3.‏
אנשים שנעקצו מתארים כאב צורב ופועם. לאחר מספר שעות הכאב חולף בהדרגה, אם כי תיתכן תחושת עקצוץ שתישאר במשך מספר ימים.
לקריאה נוספת

פנחס אמתי, מדריך החרקים בישראל ופרוקי רגליים אחרים. הוצאת כתר י"ם, הדפסה אחת עשרה, 2002. ע"מ-238.
פנחס אמתי ודני סימון, החי מתחת לאבן- עולם קטן ואפלולי שגגו אבן וגבולו אור, הוצאת עם עובד ת"א, הדפסה שנייה, 1988. ע"מ-42.
פנחס אמתי, זהירות, עקרבים!, הוצאת מודן ת"א, 1996. עמ' 94-95.
אהרן שולוב ופנחס אמתי, מגדיר לעקרבי ישראל, פורסם בטבע וארץ, גיליון ב'-5, פברואר 1960.
הערות שוליים

↑  Mouhat S, Teodorescu G, Homerick D, Visan V, Wulff H, Wu Y, Grissmer S, Darbon H, De Waard M, Sabatier JM (January 2006). "Pharmacological Profiling of Orthochirus scrobiculosus Toxin 1 Analogs with a Trimmed N-Terminal Domain"
ספיד רייסר (סרט)

| --- | --- |

 מבוסס על:  ספיד רייסר 
 בימוי:  לילי וצ'אוסקי, לנה וצ'אוסקי 
 הופק בידי:  ג'ואל סילבר, האחיות וצ'אוסקי, גרנט היל 
 תסריט:  לילי וצ'אוסקי, לנה וצ'אוסקי 
 עריכה:  רוג'ר ברטון 
 מוזיקה:  מייקל ג'אקינו 
 צילום:  דיוויד טטרסול 
 מדינה:  גרמניה, אוסטרליה, ארצות הברית, יפן 
 חברת הפקה:  Village Roadshow Pictures, Silver Pictures 
 חברה מפיצה:  האחים וורנר, נטפליקס 
 שיטת הפצה:  וידאו על פי דרישה 
 הקרנת בכורה:  9 במאי 2008 
 משך הקרנה:  129 דק' 
 שפת הסרט:  אנגלית 
 סוגה:  סרט פעולה, סרט ספורט, סרט קומדיה 
 הכנסות באתר מוג'ו:   speedracer
 אתר רשמי
 דף הסרט ב־IMDb
 
ספיד רייסר (באנגלית: Speed Racer) הוא סרט קומדיית פעולה משנת 2008 שנוצר על ידי האחיות וצ'אוסקי אשר מבוסס על סדרת המאנגה משנות ה-60 באותו השם מאת טאטסואו יושידה.
תקציר העלילה

עלילת הסרט מתמקדת בנהג המרוצים הצעיר והמוכשר ספיד רייסר (בגילומו של אמיל הירש) אשר שחולם לנצח במירוץ היוקרתי "קאזה כריסטו 5000".
צוות השחקנים הראשי

אמיל הירש בתפקיד ספיד רייסר, נהג מרוצים צעיר ומוכשר שחולם לנצח במירוץ היוקרתי "קאזה כריסטו 5000".
ניקולס אליה בתפקיד ספיד רייסר צעיר.
כריסטינה ריצ'י בתפקיד טריקסי, חברתו של ספיד ומכונאית מיומנת אשר מסייעת לספיד רייסר.
אריאל וינטר בתפקיד טריקסי הצעירה.
מת'יו פוקס בתפקיד נהג המרוצים המסתורי והמיומן Racer X.
ג'ון גודמן בתפקיד אביו של ספיד רייסר.
סוזן סרנדון בתפקיד אימו של ספיד רייסר.
פאולי ליט בתור ספריטל רייסר, אחיו הצעיר של ספיד רייסר.
בנו פירמן בתפקיד ראש אגף פשעי תאגידים אשר חוקר את השחיתות בעולם המרוצים.
הפקה

הסרט עשה שימוש רב בגרפיקה ממוחשבת והיה מאופיין בסגנון וויזואלי ייחודי אשר היווה מחווה לסדרת המאנגה המקורית.
הסרט צולם בפוטסדאם ובברלין בשנת 2007 בין החודשים יוני עד אוגוסט.
הפקה > פסקול

פסקול הסרט הולחן על ידי מייקל ג'יאצ'ינו ובוצע על ידי התזמורת "סימפוניית אולפני הוליווד"(אנ').
הערות שוליים

↑  Chicago Tribune, `SPEED RACER` TO BECOME A FILM, Chicago Tribune, ‏1992-09-03 (באנגלית אמריקאית)
↑  Roxborough, Scott (14 בפברואר 2007). "Babelsberg feels need for 'Speed'". The Hollywood Reporter. Prometheus Global Media. אורכב מ-המקור ב-17 בפברואר 2007. נבדק ב-9 בנובמבר 2013. {{cite news}}:  (עזרה)
| --- | --- |
בקרת זהויות :  GND: 7619556-9  SUDOC: 181862387  VIAF: 315929562   WorldCat (עם VIAF): 315929562 
אמיל הירש וכריסטינה ריצ'י בהקרנת הבכורה של הסרט בפסטיבל הסרטים טרייבקה
פורום (מרכז קניות)

| --- | --- |

 מידע כללי
 סוג:  מרכז קניות
 כתובת:  קאמפי 
 מיקום:  הלסינקי 
 מדינה:  פינלנד 
 הקמה ובנייה
 תקופת הבנייה:  ?–1985
 תאריך פתיחה רשמי:  1952 
 אדריכל:  Kaarlo Leppänen 
 קואורדינטות:  60°10′10″N 24°56′17″E﻿ / ﻿60.16931°N 24.93802°E﻿ / 60.16931; 24.93802
 www.forum.fi
  (למפת הלסינקי מוגדלת) פורום(למפת הלסינקי רגילה) פורום he
 
פורום (באנגלית: Forum) הוא מרכז קניות הממוקם בהלסינקי, פינלנד, אשר נפתח בשנת 1985 וממוקם בין הרחובות מנרהיימינטיה, סימונקאטו, איירינקאטו וקאלוונקאטו.
בניין פורום המקורי ממוקם בפינת מנרהיימינטיה וסימונקאטו, ובהמשך הורחב מרכז הקניות באופן משמעותי.
מרכז הקניות כולל חניון תת-קרקעי, המחבר את המרכז למקומות אחרים באזור, בהם החנות סטוקמן.
פורום אף מהווה מרכז עסקים אזורי, ובין היתר מכיל מוזיאון אמנות ליצירותיו של עמוס אנדרסון בבעלות פרטית, וכן מרכז לרפואה ולבריאות השיניים.
הפורום הוא מרכז הקניות היחיד בבעלות פרטית באזור הבירה הפינית. במרכז הקניות קיימת דו-לשוניות, מכיוון שהוא בבעלות ארגונים פיניים ושוודיים, ובמיוחד הפירינגן קונסטסמונדט, שהוקמה בשנת 1940 על ידי עמוס אנדרסון. הארגון תומך בתרבות ובפרסום הפיני-שוודי, ותורם מענקים המגיעים לסכום של עד 3 מיליון אירו לשנה.
ספידבול (סם)

| --- | --- |

אבקת קוקאין (מימין) והרואין (משמאל)
ספידבול (מאנגלית: "Speedball", מכונה גם Powerballing) הוא מושג המתאר שימוש תוך ורידי בקוקאין והרואין או מורפין יחד באותו מזרק. ישנם המשתמשים בדרך זו בשני מזרקים, אחד בכל זרוע. את הספידבול ניתן גם להסניף, אולם מכורים רבים מעידים כי הסנפה דורשת כמות חומר רבה יותר משמעותית להשגת אותו אפקט. הספידבול המקורי הורכב מקוקאין הידרוכלוריד מעורבב עם מורפין סולפט (כלומר בצורת מלח, מהיבט כימי), בניגוד להרואין.
את המושג "ספידבול" ניתן להשאיל לשילובים דומים אחרים; שילוב של אופיואידים רפואיים, בנזודיאזפינים או ברביטורטים, יחד עם סמים ממריצים ("פסיכו-סטימולנטיים"). שילוב זה של סמים מסוגל לגרום לתלות גופנית חזקה, יחד עם תסמונת נסיגה.
תגובה פיזיולוגית

קוקאין פועל כממריץ, בעוד שהמורפין/הרואין פועל כמדכא של מערכת העצבים. שילוב חומרים מסוג אלו נועד לגרום עונג רב על ידי הצפה של אופוריה, המכונה גם "ראש" (מאנגלית: "Rush"). הרגשת ה"היי" ("high") נוצרת בשילוב האפקטים של שני הסמים יחד, וישנה ציפייה להפחתת תופעות הלוואי של כל סם; ההרואין יכול להפחית את התופעות הנלוות לקוקאין לדוגמת חרדה, יתר לחץ דם, פרפורי לב ועוד תופעות המשויכות לממריצים, בעוד שהקוקאין יכול להפחית את תחושת התנומה/ הרגעה החזקה של ההרואין.
אמנם זה יעיל במידה מסוימת; הרי הסמים הסטימיולנטים מעוררים את מערכת העצבים הסימפתטית, והסמים המדכאים מעוררים את מערכת העצבים הפאראסימפתטית: שתי המערכות המווסתות את תגובת הילחם או ברח ("Fight or Flight") ופעולת מנוחה ועיכול ("Rest & Digest"), בהתאמה. פעילות סימולטנית של שני מסלולים אלו היא זו שבדרך כלל שומרת על ההומאוסטאזיס בגוף. בנוסף, על ידי דיכוי תופעות הלוואי הטיפוסיות השליליות של שני הסמים, המשתמש עשוי להאמין לשווא כי סבילותו הגופנית לסם גבהה, או שמע הוא פחות "בהשפעה" משהוא באמת. דבר זה יכול לגרום למשתמשים לשיפוט לקוי לגבי כמות הסם הנצרך, לעיתים אף בצורה אנושה.
מכיוון שההשפעה הממריצה של קוקאין מתפוגגת מהר יותר מההשפעה המדכאת של הרואין או מורפין, לעיתים מתרחש דיכוי נשימתי מסוכן. דבר זה קורה כאשר פגה השפעת הקוקאין ונשארת רק זו של ההרואין, במלוא עוצמתה, כיוון שלעיתים הייתה גבוהה מדי כבר בעת צריכתה. התחושה הכוזבת של סבילות גופנית, כפי שמתוארת לעיל, היא זו הגורמת לרוב למנת יתר מושהת. צורה זו של מנת יתר היא ככל הנראה גורם המוות העיקרי מספידבולים.
מקרי מוות בולטים המיוחסים לשימוש בספידבול

ז'אן-מישל בסקיה
ג'ון בלושי
קן קמיניטי
כריס פארלי- נפטר כתוצאה משילוב קוקאין ומורפין סולפט.
זאק פולי
מיץ' הדברג
פיליפ סימור הופמן נפטר ממנת יתר משילוב של קוקאין, הרואין, בנזודיאזפינים ואמפטמינים.
סבסטיאן הורסלי
קריס קרוס
ריבר פיניקס
בראד מידלנד (לשעבר חבר בלהקה גרייטפול דד)
ג'ודי סיל
ליין סטאלי
הלל סלובק
משתמשים בולטים

בשנת 1996, דייב גהאן סולן הלהקה דפש מוד, לקה בהתקף לב בעקבות מנת יתר מספידבול, אך שרד. המוזיקאי האמריקאי סטיבן אדלר לקה בשבץ לאחר שימוש בספידבול, דבר שהשאיר אותו עם פגם דיבור קבוע.בין הסלבריטאים שהודו כי השתמשו בספידבול ניתן למנות את החצוצרן צ'ט בייקר (בסרט הדוקומנטרי משנת 1988 "Let's Get Lost"). נגן הגיטרה הבולט דייב מאסטיין והבסיסט דייוויד אלפסון מהלהקה מגאדת'. נגן הבס ג'ק ברוס מלהקת הרוק קרים (כפי שציין בריאיון עם דיילי רקורד בשנת 2009), ניקי סיקס (בספרו האוטוביוגרפי The Heroin Diaries: A Year in the Life of a Shattered Rock Star), אנתוני קידיס (בספרו הביוגרפי Scar Tissue), קורט קוביין (מהביוגרפיה Heavier Than Heaven), דייוויד קרוסבי, ג'רי גרסיה סולן להקת גרייטפול דד, מיילס דייוויס, וסלאש, אשר סבל מדום לב למשך 8 דקות עקב השימוש בסם, אך הצליח להשתקם.
ראו גם

התמכרות לסמים